Hududlardan 6 oyda 25 290 kishi Toshkent shahriga doimiy yashash uchun ko‘chib kelgan. Foto: Kun.uz 2022 yil yanvar-iyun oylarida respublika boshqa hududlaridan Toshkent shahriga doimiy yashash uchun ko‘chib kelganlar soni 25 290 kishini tashkil etgan. Davlat statistika qo‘mitasi ma’lumotlariga ko‘ra, bu ko‘rsatkich o‘tgan yil mos davriga nisbatan 4 170 kishiga kamaygan. Toshkent shahriga ko‘chib kelganlar kesimida erkaklar – 12 086 kishini, ayollar – 13 204 kishini tashkil qildi. 2022 yil yanvar-iyun oylarida Toshkent shahridan respublika boshqa hududiga doimiy yashash maqsadida ko‘chib ketganlar soni 4813 kishini tashkil etdi.